钦定古今图书集成/明伦汇编/闺媛典/第281卷 > 皇清十四 > 张甲妻程氏
## 钦定古今图书集成/明伦汇编/闺媛典/第281卷 > 皇清十四 > 张甲妻程氏

按《太湖县志》：程氏，乡民张甲妻。襁褓许婚。甲忽得恶疾，父母将食言，氏曰：“命也。” 父母无如何，竟从其志归张五年生一子而夫亡，族人欲其改嫁，氏痛哭将自尽。姑闻而救之，事遂寝。抚幼子，事老姑，历凶年，相依为命。其诚挚盖出于天。

===张天眷妻杜氏===

按《太湖县志》：“杜氏，儒士张天眷妻。眷死于盗，遗孤方数月，氏年十八，誓死靡他。未几，孤亦夭，悲痛绝粒。邻媪以姑老无依劝之。乃恳族长立侄以延夫祀，纺绩以供甘旨，送姑终。”